**Modely**

**Dopravných Prostriedkov**

**Na hodine vlastivedy žiaci definovali druhy dopravy, problém**

**ľudí s parkoviskami a zápchami v mestách, preto na pracovnom vyučovaní nadviazali na tému dopravy aplikačnou úlohou na rozvíjanie priestorovej inteligencie a  z papierovej stavebnice vytvárali ulicu podľa svojich predstáv. V tvorivej činnosti pokračovali aj na hodine výtvarnej výchovy. Žiaci pracovali v skupinách. Zapojili svoju predstavivosť, fantáziu a modelovali dopravné prostriedky z  plastelíny, konštruovali modely dopravných prostriedkov z LEGA. Mali radosť zo slobody v experimentovaní, komunikovali medzi sebou, pomáhali si, preskupovali veci a ich časti, voľne sa presúvali a v tvorivej atmosfére vznikli veľmi pekné výtvory. Čo je ale podstatné, žiaci boli nútení k tvorivej súčinnosti, k hľadaniu súvislostí v myšlienkových operáciách: poznatok – pochopenie – prepojenie s praxou - aplikácia.**